En dansk soldat blev lørdag middag, lokal tid, lettere såret i Afghanistan. Soldatens tilstand er stabil, oplyser Hærens Operative Kommando (HOK). Episoden indtraf, da soldaten udførte en opgave ved et trafikalt kontrolpunkt. Det skete i samarbejde med hans gruppe og enhed fra den afghanske hær. Hændelsen indtraf vest for patruljebase Bridzar, hvor soldaten kom til at udløse en sprængladning. Soldaten er tilknyttet sanitetsafdelingen, og han kommer fra Aalborg. Hans kammerater ydede førstehjælp på stedet, og soldaten blev hurtigt evakueret til felthospitalet i Camp Bastion. Soldatens pårørende i Danmark er underrettet. /ritzau/

Opsummering:
Soldat fra sanitetsgruppen såret, da sprængladning
eksploderede ved trafikalt kontrolpunkt i Afghanistan. Soldaten kommer fra Aalborg.